קרן ביל ומלינדה גייטס

קרן ביל ומלינדה גייטס (באנגלית: The Bill & Melinda Gates Foundation, בראשי תיבות: BMGF) היא הקרן הפרטית הגדולה והעשירה בעולם, שהוקמה בידי ביל ומלינדה גייטס. היא הוקמה בשנת 2000 ולפני כן נקראה "קרן ויליאם ה. גייטס" ‏("William H. Gates Foundation"), ממועד הקמתה ב-1994 ועד הפיכתה לקרן הנוכחית. היקף הקרן היה כ-60 מיליארד דולר בשנת 2024, אך במאי אותה שנה הודיעה מלינדה גייטס כי היא לוקחת 12.5 מיליארד דולר לקרן משלה, בעקבות גירושי בני הזוג. מטרותיה העיקריות של הקרן הן להעלאת רמת הבריאות והפחתת העוני ברחבי העולם. מטרותיה בארצות הברית בפרט, הן הרחבת ההזדמנויות לחינוך וגישה למידע טכנולוגי. מטה הקרן ממוקם בסיאטל, וושינגטון, ובנוסף לביל ומלינדה גייטס, ידידם הקרוב ואיש אמונם העוסק בנדבנות, המיליארדר וורן באפט, גם כן תרם לה סכומים גדולים, מדי שנה, מאז 2006 בכיר נוסף בקרן הוא אביו של ביל גייטס, ויליאם הנרי "ביל" גייטס השני. בשנת 2007 דורגו מייסדי הקרן ביל ומלינדה במקום השני ברשימת האנשים הנדיבים ביותר באמריקה, אחרי וורן באפט. בין הפרויקטים שנתמכו על ידי הקרן נמנה "נטל המחלות הגלובלי". בישראל תרמה הקרן למוסדות רבים, בהם: מרכז קובין לחקר מחלות מידבקות וטרופיות באוניברסיטה העברית, מענקי מחקר לחוקרים מצטיינים ולפיתוחים טכנולוגיים רפואיים במכון ויצמן למדע, למרכז הרפואי האוניברסיטאי סורוקה ואוניברסיטת בן-גוריון בנגב. ב-2010 גייטס יזם וקידם, יחד עם וורן באפט, את קמפיין התחייבות הנתינה, המעודד מיליארדרים לתרום את מרב הונם לצדקה נכון ל-2018 תרם ביל גייטס 36 מיליארד דולר לקרן. במאי 2025 הודיע ביל גייטס כי יעביר לקרן כמעט את כל הונו האישי, שהוערך באותה עת בשווי של כ-200 מיליארד דולר, במטרה להיאבק בעוני ובמחלות בעולם. בנוסף הודיע כי קרן הצדקה תפעל עד שנת 2045, לאחר שלפי התוכנית תמצא את כל ההון שלה. קישורים חיצוניים אתר האינטרנט הרשמי של קרן ביל ומלינדה גייטס קרן ביל ומלינדה גייטס, ברשת החברתית פייסבוק קרן ביל ומלינדה גייטס, ברשת החברתית X (טוויטר) קרן ביל ומלינדה גייטס, ברשת החברתית אינסטגרם קרן ביל ומלינדה גייטס, ברשת החברתית LinkedIn קרן ביל ומלינדה גייטס, סרטונים בערוץ היוטיוב קרן ביל ומלינדה גייטס, באתר אנציקלופדיה בריטניקה (באנגלית) מאט דורוט, היסטוריה חלופית: כמה היה שווה ביל גייטס אילו לא היה תורם את רוב הונו, הוא היה שווה היום יותר מ־1.7 טריליון דולר, ‏3 בספטמבר 2025 הערות שוליים